A BIZOTTSÁG 1119/2007/EK RENDELETE
(2007. szeptember 27.)
az egyes vajfélékre nyújtott export-visszatérítésekre vonatkozó folyamatos pályázati felhívás megnyitásáról szóló 581/2004/EK rendelettől és a sovány tejporra nyújtott export-visszatérítésekre vonatkozó folyamatos pályázati felhívás megnyitásáról szóló 582/2004/EK rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (3) bekezdésének b) pontjára és (14) bekezdésére,
mivel:
(1)
A tej- és tejtermékpiac jelenlegi helyzetére való tekintettel a tej és tejtermékek export-visszatérítésének megállapításáról szóló, 2007. június 14-i 660/2007/EK bizottsági rendelet (2) úgy rendelkezik, hogy 2007. június 15-től nem kell export-visszatérítést biztosítani. Ez a helyzet néhány hónapig várhatóan nem fog megváltozni.
(2)
Az 581/2004/EK bizottsági rendelet (3) 2. cikkének (2) bekezdése és az 582/2004/EK bizottsági rendelet (4) 2. cikkének (2) bekezdése megállapítja a vajra és sovány tejporra vonatkozó export-visszatérítéssel kapcsolatos pályázatok benyújtására vonatkozó időszakot. A jelenlegi piaci helyzet mellett és a felesleges adminisztrációs eljárások és költségek elkerülése érdekében célszerű és elegendő 2007 utolsó negyedében havi egy pályázatbenyújtási időszak kijelölése.
(3)
Emiatt el kell térni az 581/2004/EK és az 582/2004/EK rendelettől.
(4)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 581/2004/EK rendelet 2. cikkének (2) bekezdésétől eltérve, 2007. októbertől decemberig a pályázati időszakok a következők:
a)
2007. októberben a pályázati időszak 9-én kezdődik és 16-án zárul;
b)
2007. novemberben a pályázati időszak 6-án kezdődik és 13-án zárul;
c)
2007. decemberben a pályázati időszak 4-én kezdődik és 11-én zárul.
Amennyiben az időszak első napja munkaszüneti nap, a pályázati időszak a következő munkanapon kezdődik. Amennyiben a zárónap munkaszüneti nap, a pályázati időszak az előző munkanapon zárul.
A pályázati időszakok (brüsszeli idő szerint) 13.00 órakor kezdődnek, illetve zárulnak.
2. cikk
Az 582/2004/EK rendelet 2. cikkének (2) bekezdésétől eltérve, 2007. októbertől decemberig a pályázati időszakok a követezők:
a)
2007. októberben a pályázati időszak 9-én kezdődik és 16-án zárul;
b)
2007. novemberben a pályázati időszak 6-án kezdődik és 13-án zárul;
c)
2007. decemberben a pályázati időszak 4-én kezdődik és 11-én zárul.
Amennyiben az időszak első napja munkaszüneti nap, a pályázati időszak a következő munkanapon kezdődik. Amennyiben a zárónap munkaszüneti nap, a pályázati időszak az előző munkanapon zárul.
A pályázati időszakok (brüsszeli idő szerint) 13.00 órakor kezdődnek, illetve zárulnak.
3. cikk
A tagállamok az általuk legmegfelelőbbnek ítélt módon értesítik a piaci szereplőket az új időpontokról.
4. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2007. szeptember 27-én.